Джани Родари
Дъгата

Превод от италиански: Валери Петров, 1995

chitanka.info

Дъгата прилича на мост над земята,

окичен с байрачета от седем цвята.

Слънцето, златното, по нея минава,

всичко от нея по-весело става.

Синьо и жълто, червено, зелено…

Само едно й е зле наредено.

И то е това, че тя иде след буря,

която огради и къщи разтуря.

А мисля: нима ще е грешка голяма,

бурята, просто така, да я няма?

Дъга, без да има гърмене зловещо,

това би било най-чудесното нещо!

Най-чудесното нещо би било на земята,

мирът да се сключва преди войната!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.